ઓલિમ્પિક સિલ્વર મેડાલીસ્ટ પી.વી. સિંધુ અને વર્લ્ડ રેન્કિંગમાં બીજું સ્થાન ધરાવતો કિદામ્બી શ્રીકાંતને કોમનવેલ્થ ગેમ્સમાં ટોપ સીડ જાહેર કરવામાં આવ્યા છે. કારારા સ્પોર્ટસ અને લેઈસ્યોર સેન્ટર ખાતે૧૦મી એપ્રિલથી બેડમિંટનની મેન્સ અને વિમેન્સ સિંગલ્સ ઈવેન્ટ શરૃ થશે, જેમાં બંનેમાં ભારતીય ખેલાડી ટોપ સીડ જાહેર થયા છે. સિંધુને પ્રથમ રાઉન્ડમાં બાય મળી છે અને બીજા રાઉન્ડમાં તે ફાલ્કલેન્ડ આઇસલેન્ડની ઝોઈ મોરીસ સામે ટકરાશે.જ્યારે સાયના નેહવાલ બીજા રાઉન્ડમાં એલીસ ડી વિલિયર્સ સામે ટકરાઈ શકે છે. બેડમિંટન વિમેન્સ સિંગલ્સમાં સિંધુ અને સાયના વચ્ચે ફાઈનલ રમાઈ શકે છે. મેન્સ સિંગલ્સમાં શ્રીકાંતની ટક્કર બીજા રાઉન્ડમાં ફીજીના લીએમ ફોંગ સામે થશે. જ્યારે સેમિ ફાઈનલમાં તેની સામે ઈંગ્લેન્ડનો રાજીવ ઓસેફ આવી શકે છે.